Nafarroako Parlamentuko Mahaiak, 2020ko urriaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, Murchanteko “Mardones y Magaña” Haur eta Lehen Hezkuntzako Ikastetxe Publikoaren egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 5ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion, Murchanteko Mardones y Magaña Haur eta Lehen Hezkuntzako Ikastetxe Publikoaren egoera ikusita:

• Zenbat ikasle daude A ereduan ikastetxe horretan? Eman datuak mailaren eta taldearen arabera bereizirik.

• Kontuan izanik ikastetxean D eta A ereduak daudela, Ikuskapen Zerbitzuak zer antolakuntza baimendu zuen hasiera batean Haur eta Lehen Hezkuntzako ikasgelei begira? Departamentuak ikastetxeetara igorritako Kontingentzia Planeko jarraibideak betetzen al zituen proposamen horrek?

• Behin ikasturtea hasita, zer antolakuntza jarri da abian A ereduko ikasleak biltzeko? Zer dela-eta egin da aldaketa? Zenbat ikasleri eragiten die aldaketak maila eta talde bakoitzean?

• Familiei nola eman zaie horren berri? Familiek neurriaren aurkako alegaziorik aurkeztu al dute departamentuan? Zenbat familiak aurkeztu dituzte alegazioak?

Iruñean, 2020ko irailaren 26an

Foru parlamentaria: Pedro González Felipe